CELEX: 32007D0021(01)
Language: da
Date: 2007-12-17 00:00:00
Title: 2008/121/EF: Den Europæiske Centralbanks afgørelse af 17. december 2007 om ændring af afgørelse ECB/2006/17 om Den Europæiske Centralbanks årsregnskab (ECB/2007/21)

16.2.2008   
            
            
               DA
            
            
               Den Europæiske Unions Tidende
            
            
               L 42/83
            
         
      DEN EUROPÆISKE CENTRALBANKS AFGØRELSE
   
   af 17. december 2007
   om ændring af afgørelse ECB/2006/17 om Den Europæiske Centralbanks årsregnskab
   (ECB/2007/21)
   (2008/121/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 26.2, og
   ud fra følgende betragtninger:
   
               (1)
            
            
               Afgørelse ECB/2006/17 af 10. november 2006 om Den Europæiske Centralbanks (ECB) årsregnskab (1) omfatter ikke kapitalisering af omkostninger forbundet med erhvervelse af immaterielle aktiver. Af hensyn til overskueligheden er det hensigtsmæssigt at indføje en bestemmelse, som præciserer gældende praksis.
            
         
               (2)
            
            
               Artikel 14, stk. 2, i retningslinje ECB/2007/2 af 26. april 2007 om TARGET2 (Trans-European Automated Real-time Gross settlement Express Transfer system) (2) bestemmer, at TARGET2-systemet vil erstatte det bestående TARGET-system. De nationale centralbanker i de medlemsstater, som har indført euroen (i det følgende benævnt de »deltagende medlemsstater«), vil overgå til TARGET2 i henhold til den tidsplan, som er angivet i artikel 13 i retningslinje ECB/2007/2. Derudover vil nogle nationale centralbanker i medlemsstater, som ikke har indført euroen, blive tilkoblet TARGET2 på grundlag af særlige aftaler med ECB og de nationale centralbanker i de deltagende medlemsstater. Det er derfor nødvendigt at ændre henvisningerne til »TARGET« i afgørelse ECB/2006/17 —
            
         TRUFFET FØLGENDE AFGØRELSE:
   Artikel 1
   Ændringer
   Afgørelse ECB/2006/17 ændres som følger:
   
               1)
            
            
               Som artikel 10a indsættes:
               »Artikel 10a
               Syntetiske instrumenter
               Bogføringen af syntetiske instrumenter sker overensstemmelse med artikel 9a i retningslinje ECB/2006/16.«
            
         
               2)
            
            
               Bilag I til afgørelse ECB/2006/17 ændres i overensstemmelse med bilaget til denne afgørelse.
            
         Artikel 2
   Afsluttende bestemmelse
   Denne afgørelse træder i kraft den 1. januar 2008.
   
      Udfærdiget i Frankfurt am Main, den 17. december 2007.
      
         Jean-Claude TRICHET
         
         
            Formand for ECB
         
      
   
   
      (1)  EFT L 348 af 11.12.2006, s. 38.
   
      (2)  EFT L 237 af 8.9.2007, s. 1.
   
      BILAG
      Bilag I til afgørelse ECB/2006/17 ændres således:
      
                  1)
               
               
                  I tabellen med overskriften »Aktiver« vedrørende balancepost 11.2 (»Materielle og immaterielle anlægsaktiver«) tilføjes følgende sætning i bunden af kolonnen med overskriften »Vurderingsprincip«:
                  »Kostprisen for immaterielle aktiver omfatter prisen for erhvervelsen af det immaterielle aktiv. Andre direkte eller indirekte omkostninger bogføres som udgift.«
               
            
                  2.
               
               
                  Udtrykket »TARGET« erstattes af »TARGET/TARGET2« i følgende bestemmelser:
                  
                              a)
                           
                           
                              i tabellen med overskriften »Aktiver«, i forbindelse med balancepost 9.3 og
                           
                        
                              b)
                           
                           
                              i tabellen med overskriften »Passiver«, i forbindelse med balancepost 6 og 10.2.